system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Șura Mare, Sibiu?
assistant
Șura Mare (în , în dialectul săsesc Griußscheiern, în ) este satul de reședință al comunei cu același nume din județul Sibiu, Transilvania, România.

Istoric 

Satul a fost atestat prima oară, în limba latină, drept Magnum Horreum (Marele Hambar), cândva între 1332-1335, și devenită mai târziu maior villa Horrei (orașul mai mare al Hambarului), localitatea Șura Mare este aproape necunoscută înainte de invazia turcilor din 1493.

Biserica 
 Vezi și Biserica fortificată din Șura Mare
Vechea biserică evanghelică aparținea unui vechi tip de bazilici din secolul al XIII-lea răspândit în zona Sibiului, fapt confirmat de prezența absidiolelor estice ale navelor laterale, întrucâtva asemănătoare celor de la Cisnădie, Cisnădioara, dar mai ales celor de la Gușterița. Neobișnuit de lunga bazilică romanică, închinată Fecioarei Maria, avea și o clopotniță cu trei niveluri deasupra capătului vestic al navei centrale, deschis la parter ca un portic boltit în cruce.

Din incinta care va fi înconjurat odinioară biserica nu s-au mai păstrat decât un turn de apărare și două fragmente de zid.

Demografie 
La recensământul din 1930 au fost înregistrați 2.343 locuitori, dintre care 1.492 germani, 703 români, 138 țigani, 10 maghiari ș.a. Sub aspect confesional populația era alcătuită din 1.489 luterani, 807 ortodocși, 31 greco-catolici ș.a.

Obiectiv memorial 
Parcela soldaților germani din Al Doilea Război Mondial este amplasată în cimitirul evanghelic-lutheran și a fost amenajată în anul 1975. În această parcelă sunt înhumați 116 militari.

Personalități
Goblinus (d. 1386), episcop catolic al Transilvaniei (1376-1386)

Bibliografie recomandată 
 Mihu, Ioan, Șura Mare, o comună din preajma Sibiului,Casa de presă și editură Tribuna, Sibiu, 2004 ISBN 973-8009-88-X
 Biserici Fortificate din Transilvania

Vezi și 
 Biserici fortificate din Transilvania
 Biserica de lemn din Șura Mare

Note

Galerie de imagini

Legături externe 
 Informații și fotografii
 Biserici fortificate din Transilvania  
 Fortified churches from Transylvania 
 Kirchenburgen in Siebenbürgen 
 Erdélyi erődtemplomok 
 Dicționar de localități din Transilvania 

Șura Mare, Șura Mare
Șura Mare, Șura Mare